CELEX: 62010CN0596
Language: hu
Date: 2010-12-16 00:00:00
Title: C-596/10 sz. ügy: 2010. december 16-án benyújtott kereset — Európai Bizottság kontra Francia Köztársaság

5.3.2011   
            
            
               HU
            
            
               Az Európai Unió Hivatalos Lapja
            
            
               C 72/11
            
         2010. december 16-án benyújtott kereset — Európai Bizottság kontra Francia Köztársaság
   (C-596/10 sz. ügy)
   2011/C 72/18
   Az eljárás nyelve: francia
   
      Felek
   
   
      Felperes: Európai Bizottság (képviselők: F. Dintilhac és M. Afonso meghatalmazottak)
   
      Alperes: Francia Köztársaság
   
      Kereseti kérelmek
   
   
               —
            
            
               A Bíróság állapítsa meg, hogy a Francia Köztársaság — mivel kedvezményes HÉA-mértéket alkalmazott a lóféléket, nevezetesen a lovakat érintő ügyletekre, ha e lófélék általában nem élelmiszer–készítésre vagy mezőgazdasági termelésben való használatra szolgálnak — nem teljesítette a HÉA-irányelv (1) 96-99. cikkéből és III. mellékletéből eredő kötelezettségeit;
            
         
               —
            
            
               a Francia Köztársaságot kötelezze a költségek viselésére.
            
         
      Jogalapok és fontosabb érvek
   
   A Bizottság két kifogásra hivatkozik az azon alapuló keresete alátámasztására, hogy nem tartja tiszteletben a HÉA-irányelvet a nemzeti jogszabály, amely egyrészt 5,5%-os kedvezményes adómértéket alkalmaz olyan ügyletekre, amelyek nem tartoznak az ezen irányelv III. mellékletében érintett kivételek közé, másrészt 2,10%-os kedvezményes adómértéket alkalmaz bizonyos ügyletekre.
   A felperes az első kifogásával azt állítja, hogy a francia szabályozás azonkívül, hogy 5,5%-os kedvezményes adómértéket alkalmaz az élő lóféléket érintő ügyletekre a lófélék felhasználásától függő különbségtétel nélkül, más, a HÉA-irányelvnek, nevezetesen ezen irányelv III. melléklete 1. és 11. pontjának nem megfelelő rendelkezéseket is tartalmaz.
   A Bizottság a második kifogásával nem tartja elfogadhatónak az alperes azon közigazgatási gyakorlatát, amely 2,10%-os adómértéket alkalmaz a nem hús- és hentesipari célra szánt élőállatok — különösen a verseny-, díjugrató, kedvtelésből tartott és oktatólovak — nem HÉA-alany személyeknek való értékesítésére.
   
      (1)  A közös hozzáadottértékadó–rendszerről szóló, 2006. november 28-i 2006/112/EK tanácsi irányelv (HL L 347., 1. o.).